**Årsmøte i Norsk forening for cystisk fibrose**

**avholdes**

**søndag 22. april kl. 10.00 på First Hotell Marin, Bergen**

**Saksliste:**

1. **Godkjenning av innkalling og saksliste**
2. **Valg av:** 
   1. **Møteleder**
   2. **Referent**
   3. **Tellekorps,**
   4. **To til å underskrive protokollen**
3. **Styrets årsmelding 2011**
4. **Fagrådets årsberetning 2011**
5. **Regnskap 2011**
6. **Kontingent 2013, (foreslås uendret)**
7. **Budsjett 2012**
8. **Vedtektsendring NFCF, (se side 2)**
9. **Innkomne saker**
10. **Valg**
11. **Tid og sted for årsmøte 2013**

Saker som ønskes behandlet på årsmøtet må være leder i hende senest 5. mars 2012.

Saksliste med evt. vedlegg, valgkomiteens innstilling samt NFCFs årsmelding og regnskap 2011 vil være tilgjengelig på [www.cfnorge.no](http://www.cfnorge.no) 14 dager før årsmøtet. Medlemmer som ønsker dokumentene tilsendt, varsler leder om dette.

Velkommen til årsmøte!

Ann Iren Kjønnøy

Leder

Dersom noen av medisinske grunner ønsker å delta under årsmøtehelgen via videokonferanse må dere gi beskjed til leder via e-post: [post@nfcf.no](mailto:post@nfcf.no)

**Vedlegg sak 8/2012: Styret legger fram følgende forslag til vedtektsendring NFCF.**

**NFCFs vedtekter – forslag til endring årsmøtet 2012**

Dagens §6:  
Ordinært årsmøte holdes om våren. Saker som ønskes behandlet på årsmøtet må være styret i hende senest 6 uker før møtet. Sakliste og eventuelt forslag skal sendes medlemmene senest 14 dager før møtet. Revidert regnskap og årsberetning skal være tilgjengelig for medlemmene senest 14 dager før møtet.

Forslag til ny §6:

Ordinært årsmøte avholdes om våren. Tid og sted for årsmøtet bekjentgjøres på [www.cfnorge.no](http://www.cfnorge.no) og i Nyhetsbrevet minst 7 uker før årsmøtet. Saker som ønskes behandlet på årsmøtet må være styret i hende minst 4 uker før årsmøtet. Saksliste og eventuelle forslag sendes medlemmene senest 14 dager før årsmøtet samtidig som revidert regnskap og årsmelding legges ut på [www.cfnorge.no](http://www.cfnorge.no).

Bakgrunn:

Tilgang til elektroniske medier gjør det raskere og enklere og kommunisere med medlemmene. Det er derfor ikke nødvendig å ha så lange varslingsfrister for årsmøtene. Regionene kan avholde sine årsmøter i mars og man slipper utsending og varsel om årsmøter før jul.

Må være oppmerksomme på at dette er minimumsfrister og at man må justere datoer i forhold til f.eks. påske. Det sentrale årsmøtet vil også bli varslet tidligere fordi det her er snakk om mange som skal overnatte og NFCF må forholde seg til hotellets påmeldingsfrister.